इन्फेक्शन से फैलता है घाव, कमजोर इम्यूनिटी वाले को खतरा ज्यादा; मेंहदी-कलौंजी का तेल असरदार
आपने कई बार सुना होगा कि बाल टूटने के कारण होने वाले दाने बहुत परेशान करते हैं और कई बार तो ये इतना बढ़ जाता है कि घाव का रूप ले लेता है। आम भाषा में इसे बालतोड़ कहते हैं, जो शरीर के किसी भी
जड़ से बाल टूटने के कारण होने वाले फुंसी बहुत परेशान करती है। कई बार ये घाव का रूप ले लेती है। आम भाषा में इसे बालतोड़ कहते हैं, जो शरीर के किसी भी हिस्से से जड़ से बाल उखड़ने के कारण होता है।
कई बार इसकी वजह से इतना दर्द होता है कि इसे बर्दाश्त करना मुश्किल हो जाता है। स्किन स्पेशलिस्ट डॉक्टर कशिश कालरा के अनुसार, असल में बालतोड़ स्किन पर गांठ की तरह दिखता है, जिसमें 2 से 4 दिन के अंदर पस बनने लगता है। अगर इसका समय पर इलाज न किया जाए तो घाव बढ़ता जाता है।
बालतोड़ तीन तरह के होते हैं:
पहला- स्किन पर गांठ बन जाती है और उसमें पस बनने लगता है।
दूसरा- हिड्राडेनाइटिस सुपराटीवा। यह ज्यादातर वहां होता है, जहां दो तरफ से स्किन रगड़ती है। उदाहरण के लिए इनर थाई, आर्मपिट (बगल) या प्यूबिक एरिया।
तीसरा- पायलोनिडल सिस्ट। इसमें समस्या इन्फेक्शन के कारण हो सकती है। इसमें व्यक्ति को सूजन, पस और दर्द तीनों चीजें एक साथ झेलनी पड़ती हैं।
खबर में आगे बढ़ने से पहले इस पोल में अपनी राय दें
वैक्सिंग या शेविंग के कारण होता है बालतोड़
वैक्सिंग या शेविंग के दौरान कट लगने पर इंफेक्शन हो सकता है। वैक्सिंग अगर गलत तरीके से होती है, तो बालतोड़ की समस्या हो सकती है। यह ज्यादातर हाथ, पैर, पीठ, अंडर आर्म्स और बिकिनी वैक्स के बाद होता है।
दरअसल, वैक्सिंग के दौरान बाल तेजी से खिंचते हैं। जिसकी वजह से उस भाग में हेयर फॉलिकल पर बड़ी सी गांठ या दाना हो जाता है। शुरुआत में ये दाने लाल रंग के होते हैं।
अगर इनमें पस भर जाए तो ये 4-5 दिन बहुत ज्यादा परेशान करते हैं। अगर इसकी सही देखभाल न की जाए तो ये फैल सकते हैं। कई बार इसके कारण तेज बुखार भी आ जाता है।
कमजोर इम्यूनिटी और बैक्टीरियल इंफेक्शन से भी होता है बालतोड़
जिन लोगों की इम्यूनिटी कमजोर होती है या जिनके शरीर में पोषक तत्वों की कमी होती है उनमें भी बालतोड़ की परेशानी अधिक देखी जाती है। केमिकल वाले प्रोडक्ट का ज्यादा इस्तेमाल करने से भी ये समस्या हो सकती है।
शरीर में अगर कोई घाव हो जाए तो उसके जरिए स्टेफिलोकोक्कस ऑरियस बैक्टीरिया बालों की जड़ में जाकर इन्फेक्शन फैला सकता है। इससे घाव फैलता है, साथ ही शरीर में और जगहों पर भी बालतोड़ हो सकता है।
ये बालतोड़ बैक्टीरियल इन्फेक्शन के कारण होते हैं। इसलिए अगर इसे छूकर, बिना हाथ धोए शरीर के किसी दूसरे हिस्से को छू लेते हैं तो वहां भी बालतोड़ होने की आशंका रहती है।
टी ट्री ऑयल और पान का पत्ता है असरदार
एंटीबैक्टीरियल टैबलेट या घाव सुखाने की दवाई लेने के बाद भी बालतोड़ की समस्या से निजात नहीं मिल रहा हो तो घरेलू नुस्खे आजमा सकते हैं।
टी ट्री ऑयल को रूई की मदद से लगाएं और कुछ समय बाद उस जगह को साफ कपड़े से पोंछ लें। ऐसा करने से समस्या से राहत मिल सकती है।
अरंडी के तेल की कुछ बूंदों को पान के पत्ते पर लगाएं और प्रभावित स्थान पर चिपका दें। चाहें तो पत्ते को गर्म कर के भी ऐसा कर सकते हैं। ऐसा करने से जमा पस जल्दी बाहर आ जाता है और घाव सूख जाता है।
जोजोबा और कलौंजी का तेल फायदेमंद
कलौंजी के तेल को जोजोबा तेल के साथ मिक्स कर प्रभावित जगह पर लगाएं। कुछ समय बाद घाव को साफ कपड़े से पोंछ लें। ऐसा करने से बालतोड़ और उससे होने वाले दर्द से निजात पा सकते हैं।
मेहंदी से मिलेगी जलन में राहत
मेंहदी में कुछ ऐसे तत्व पाए जाते हैं, जो शरीर के लिए एक एंटीपायरेटिक प्रॉपर्टीज के रूप में काम करते हैं। जिससे बैक्टीरियल इंफेक्शन से लड़ने में मदद मिलती है। ये कई तरह की एलर्जी से भी निजात दिलाती है।
मेंहदी की तासीर ठंडी होती है। इसलिए यह जलन और दर्द में कारगर साबित होती है। अगर बालतोड़ वाली जगह में ज्यादा जलन हो रही है तो मेंहदी को भिगोकर गाढ़ा लेप बनाकर प्रभावित जगह पर लगाएं।
नीम के पत्तियों का रस और पीपल की छाल से दूर होगा दर्द-सूजन
नीम की पत्तियां फंगल और बैक्टीरियल इन्फेक्शन में असरदार मानी जाती हैं। ये किसी भी घाव और दाने को फैलने से रोकती है।
बालतोड़ से निजात पाने के लिए नीम की पत्तियों को पीसकर उस पर लगाएं। इससे संक्रमण नहीं फैलेगा और दर्द में भी आराम मिलेगा।
बालतोड़ से होने वाली सूजन और दर्द से परेशान हैं तो पीपल की छाल को पानी के साथ घिसकर घाव पर दिन में 2 से 3 बार लगाएं। इससे दर्द से तुरंत आराम मिलता है।